Hartkloppings en Hooikoors 10 jarige | Health24
Posted by: Bekommerde mamma | 2004/09/28
Hartkloppings en Hooikoors 10 jarige
My dogter is 10 jaar oud - sy kla van hartkloppings en voel duiselig. Is dit iets om oor bekommerd te wees, ek het gevoel by haar hartjie - dis beslis hartkloppings.
Sy's op die oomblik op antibiotika vir hooikoors/sinus.
Watter pil of medesyne is die beste behandeling vir hooikoors - ek en sy sukkel ontsettend met dit. Sy sukkel nog erger as ek met dit. Ek kry haar ontsettend jammer - dit veroorsaak klomp ongemak. Baie van die medesyne/pille maak haar te moeg en vaak om op haar skoolwerk te konsentreer en sy sê dit help nie. Is daar 'n pil wat sal werk en wat haar nie so moeg sal maak nie?
Met die hartklopping simptome sou ek verseker aanbeveel dat sy deur 'n pediater evalueer word. U kan dan ook raad vra oor die beste hantering van haar hooikoors. Neem alle medikasie saam wat u reeds probeer het.